Pajusi vallamajja kogunenud Põltsamaa valla piirinaabrite esindajad vaagisid võimalusi ühise suurvalla moodustamiseks. Kes neist liituma hakkavad, peaks selguma hiljemalt märtsi lõpuks.
#000001
Arutelu juhtinud konsultant Rivo Noorkõiv lausus, et ka Põltsamaa vallaga läbirääkijate hulgas on veel neid osapooli, kes pole kindlalt otsustanud, millise naabri või seltskonnaga nad lõpuks liituda plaanivad. Samas märkis ta, et märtsi lõpuks peaks selles osas pilt oluliselt selgem olema. Noorkõivu sõnul on läbirääkijate hulgas neidki, kes väidavad, et nad enne haldusreformi läbiviimisse ei usu, kui kogu selle protsessiga seonduv seadusandlus on parlamendis vastu võetud. Samas tõi konsultant näite, kus üks liitumisläbirääkimisi pidav seltskond on ennast selliselt n-ö auti mänginud.
#000002
Arutelul toodi välja ka tõsised probleemid, kus ühe olulisemana nimetati korduvalt Põltsamaa linna teede ja tänavate väga viletsat seisukorda. Eriti toodi esile Põltsamaa Suur sild. Pajusi vallavanem Reet Alev tõdes, et piirkond on elu ladusaks toimimiseks asutustega küllaltki hästi varustatud, olemas on koolid, lasteaiad, noorte- ja kultuurikeskused, spordisaalid. Pajusi vallavanema sõnul kerkib suurvalla loomisel üles küsimus, mis saab nendest asutustest edasi.
#000004
Kõo vallavolikogu liikme Kuldar Kipperi sõnul on omavalitsustel väga palju hooneid, millele on keeruline rakendust leida. Välja öeldi ka mõte, et praegu annavad kohalikud omavalitsused päris palju tööd kohalikele elanikele ja ühinemise korral tekib küsimus, mis nendest inimestest saab. Ka Põltsamaa vallavolikogu esimees Indrek Eensalu tõdes, et üheks suuremaks probleemiks on palju hooneid, palju maad ja vähe inimesi. Puurmani vallavolikogu esimees Aare Järvik lausus, et kõikides nendes omavalitsustes toimuvad spordi- ja kultuuriüritused, millel on välja kujunenud traditsioonid. Need aitavad kõiki liitumist plaanivate omavalitsuste elanikke omavahel siduda. Alguses tekib inimestel probleem teadvustamisega, millisesse omavalitsusse oma endisest väikesest vallast satuti. Põltsamaa vallavolikogu majanduskomisjoni esimehe Karro Külanurme sõnul tema moodustuva suure omavalitsuse ees hirmu ei tunne. Pigem usub ta, et ühiselt suudetakse luua tugevamad ja paremini toimivad struktuurid, näiteks sotsiaalvaldkonnas. Põltsamaa linnavalitsuse majandusnõuniku Maimu Kelderi hinnangul tuleks üles leida kõige tugevamad küljed igas praeguses omavalitsuses ja neid ühendomavalitsuses rakendada. Majandusnõuniku kinnitusel tuleks maksimaalselt ära kasutada olemasolev teedevõrk ja leida lahendus, kuidas need omavalitsused nii omavahel kui keskusega kõige paremal moel ühendada. Põltsamaa vallasekretär Janne Veski sooviks juba selgust selles, kes moodustatava ühisvallaga ikkagi liituda plaanivad. Janne Veski oli seisukohal, et kui liituvatel omavalitsustel on piisavalt head tahet, siis on kõik ühinemisega kaasnevad probleemid ületatavad ja lahendatavad. Põltsamaa linnapea Jaan Aiaots lausus, et kõigis omavalitsustes on küllalt hästi välja arendatud taristu, sealjuures päris korralik teedevõrk. Jaan Aiaotsa sõnul on piirkonna omavalitsused teinud head koostööd ühistranspordi korraldamise osas ka Viljandi ja Järva maakonna omavalitsustega.
#000005
Arutelu juhtinud konsultant Rivo Noorkõiv lausus, et väga oluline teema omavalitsuste liitumise puhul on maakondlik kuuluvus, mis on Põltsamaa suurvalla ideest rääkides kõige teravamalt tunnetatav Kolga-Jaani valla puhul. Maakonna teema seostub konsultandi sõnul tugevalt kogukondliku identiteediga. See teema pole tõstatunud mitte ainult seoses Põltsamaa suurvalla ideega, vaid on esile tõusnud ka mujal Eestis.
#000007
Margus Möldri lausus, et praegu pole päris täpselt teada, kas maakonnad üldse alles jäävad. Tema sõnul võiks ühe variandina kaaluda maakondade asemel suuremate üksuste loomist, mis võiksid kanda regiooni nime. Puurmani vald võiks kuuluda Eesti lõunaregiooni. Samas ütles ta, et ei tahaks näha Puurmani valda Jõgeva maakonna koosseisus. Imavere vallavolikogu esimees Eve Okas lausus, et suuremate regioonide moodustumise puhul jääks Imavere valla Käsukonna küla haigekassa halduspiire silmas pidades Jõhvi hallata, Imavere küla Tartu hallata. Samas oli Imavere vallavolikogu juht positiivselt meelestatud Imavere valla võimalikust kuulumisest Viljandi maakonna koosseisu.
#000009
Eve Okas ja Jaan Aiaots rääkisid sellest, et omavalitsustel praktiliselt puudub elamispind. Munitsipaalelamispinna loomine aitaks kohtadel seda probleemi lahendada. Imavere vallavolikogu esimehe sõnul tuleksidki mõned noored pered maale elama, aga neil pole kuhugi elama asuda, sest osta nad elamispinda ei jõua ja vallal pole seda samuti pakkuda. Jaan Aiaotsa sõnul on Põltsamaa linnas nii korterite kui kinnistute hinnad küllalt kõrged.
#000010
Kolga-Jaani vallavanem Mihkel Kraav lausus, et varem on neile liitumisettepaneku teinud Viljandi vald, kuid selle lükkasid nad tagasi. Nüüd vääriks aga ettepanek uuesti kaalumist. Kolga-Jaani valla Leie-poolse osa elanikud Põltsamaa suunas ei vaata, samas eelistavad enm kui pooled Kolga-Jaani piirkonna elanikest liitumist Põltsamaa vallaga. Kolga-Jaani vallavanem tõdes, et rahvaküsitluse tulemus sõltub väga suurel määral sellest, kuidas inimestele seda teemat lahti räägitakse. Seetõttu peab ta väga oluliseks, et valla juhtkonnal oleks haldusreformi teemal väga selge sõnum edastada. Kindlasti on Kolga-Jaani rahvale otsuse langetamisel kaalukeeleks maakondlik kuuluvus, mis ei saa mingil juhul olla Jõgevamaa.
#000012
Teostame erinevaid ehitustöid (korterite remont, viimistlustööd, puusepatööd jms). Lisa info tel 5353 5003.
#000024
Surmajärgne koristus, ka muud eripuhastustööd, mida ise ei soovi teha. Tel 5699 7492, helz.ee.
#000027
Transport ja tõsteteenus, multilift. Tel 504 4968.
#000028